Hans Burgkmair
Store norske leksikon,Kunst og estetikk,Bildende kunst,Kunsthistorie,Øvrig europeisk malerkunst 1400-1750
Hans Burgkmair var en tysk maler og tresnitt-tegner. Han var en av de første tyske malere som tilegnet seg den italienske renessanses koloritt og komposisjon på en personlig måte.
Han ble utdannet under innflytelse av venetiansk malerkunst og virket i Augsburg, hvor hans beste bilder finnes. Hovedverket er Johannesalteret (1518) med fremstilling av Kristus på korset (Alte Pinakothek, München). Sammen med blant andre Albrecht Dürer gjorde han tegningene til tresnittene av Keiser Maximilians Triumftog på 67 blad i 1509–1512, og dessuten til Weiszkuning, keiserens levnetsbeskrivelse på over 100 blad. Les mer i Store norske leksikon kunst i Tyskland grafikk